Talkass

Talkass () ir ezers, kas atrodas Urālu kalnu austrumu nogāzē, Baimakas rajonā Baškortostānā.Энциклопедия Башкирии → ТАЛКАС  

 Raksturojums 
Talkass ir, šaurā starpkalnu ielejā izveidojies, tektoniskas izcelsmes saldūdens ezers. Tas atrodas Irendikas kalnu grēdas rietumu nogāzē, 4 kilometrus uz dienvidaustrumiem no Tubinskas ciema. Gar ezera dienvidu krastu stiepjas Isjanovo sādža. Ziemeļu un dienvidu krasti lēzeni, vietām pārpurvojušies, rietumu un austrumu krasti stāvāki. Austrumu krasts dažviet klinšains, klāts ar alkšņu, bērzu un lapegļu mežiem, rietumu krastu arī klājis mežs, bet cirsmu dēļ, tagad tur atrodas atsevišķi bērzu puduri. 

Palu laikā ūdens pa vecu gultni noplūst Šuguras upē, kas ir Tanalikas pieteka. 1978. gadā Talkass tika pasludināts par dabas pieminekli.Озеро Талкас и окрестности  

 Bioresursi 
Ezerā mīt vēži, līņi, sīgas, līdakas, pliči, asari, raudas. Tā krastos ligzdo melnkakla gārgales, tumšās pīles. Pie austrumu krasta 8—10 metru dziļumā atrodami sapropeļa nogulumi, kurus izmanto ārstniecībā.

 Rekreācijas resursi 
Pateicoties tīrajam ūdenim un gleznainam apvidum ezers ir viena no populārākām atpūtas vietām Dienvidurālos un bieži tiek saukts par "Urālu pērli".Талкас - жемчужина Урала   Trīssimt metru no ezera, tā dienvidu krastā, atrodas 1931. gadā izveidotā sanatorija "Talkass".Sanatorijas mājas lapa  Санаторий Талкас  

Ezera ūdenim ir dziednieciskas īpašības, tas veicina dažādu brūču sadzīšanu.Газета «Выбор» № 118—119 (10044-10045) от 11.08.2015. Статья «Край тысячи озёр». 

 Atsauces 

 Ārējās saites 

 По тропам Южного Урала. Oзера Талкас 
 Озеро Талкас, Южный Урал. Башкирия.  
 Talkasa ezers. Attēli. 

Kategorija:Krievijas ezeri
Kategorija:Baškortostānas ģeogrāfija